Diari Oficial de la Generalitat Valenciana


Sumari del DOGV 5612, del 03-10-2007 (2007/11066)

Resolució de 17 d'agost de 2007, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa i l'aprovació del projecte tècnic d'execució per a l'ampliació de la subestació transformadora de 220/66/20 kV denominada ST Segorbe, al terme municipal de Segorbe, província de Castelló. ATRCCT/2007/10/12.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5612

Data del DOGV
:   03-10-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/11720


Data del document
:   17-08-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Segorbe
    * empresa privada
    * subministrament d'energia elèctrica

Resolució de 17 d'agost de 2007, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa i l'aprovació del projecte tècnic d'execució per a l'ampliació de la subestació transformadora de 220/66/20 kV denominada ST Segorbe, al terme municipal de Segorbe, província de Castelló. ATRCCT/2007/10/12. [2007/11681]  
Vist l'escrit presentat per Iberdrola Distribución Eléctrica, SAU, amb domicili als efectes de notificacions a l'avinguda de Burgos, núm. 8-B, 28484 Madrid, en data 21 de març de 2007 davant del Servici Territorial d'Energia de Castelló, expedient ATRCCT/2007/10/12, en què sol·licita que se li concedisca l'autorització administrativa i l'aprovació del projecte d'execució de l'ampliació de la subestació transformadora de 220/66/20 kV denominada ST Segorbe, ubicada al paratge Monte de Torcas, al terme municipal de Segorbe, província de Castelló. Al mencionat escrit, s'adjunta el projecte tècnic d'ampliació de l'esmentada instal·lació, firmat per l'enginyer industrial Jesús Besteiro Pacín i visat pel Col·legi Oficial d'Enginyers Superiors Industrials de la Comunitat Valenciana, demarcació de Castelló, en data 2 de març de 2007.  
Vist la Resolució de la Direcció General d'Indústria i Energia, de la conselleria d'Indústria i Comerç, de 20 de juny de 2003, per la qual s'atorga l'autorització administrativa per a la nova subestació transformadora denominada ST Segorbe, així com la resolució de la Direcció General d'Energia, de la conselleria d'Infraestructures i Transport, de 29 de juny de 2006, per la qual s'aprova el projecte tècnic de l'última ampliació per a l'execució de la citada subestació transformadora, situada en el paratge Monte de Torcas, al terme municipal de Segorbe, província de Castelló.  
Vist que el dia 12 de juny de 2007 es va publicar en el Diari Oficial de la Comunitat Valenciana i en el Butlletí Oficial de la Província de Castelló l'anunci corresponent a la informació pública prevista en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica de la Generalitat Valenciana, per a examinar el projecte de la instal·lació i formular les al·legacions que s'estimaren oportunes.  
D'acord amb la documentació que es troba en l'expedient, no s'han presentat al·legacions a la mencionada sol·licitud en el termini establit reglamentàriament.  
Vist que va ser remesa separata del projecte d'ampliació sol·licitat a l'Ajuntament de Segorbe, als efectes d'establir les condicions tècniques oportunes de conformitat amb el que establix el Decret 88/2005, de 29 d'abril, així com d'acord amb el que preveu l'article 75 de la Llei 16/2003, sobre l'adaptació al planejament urbanístic que siga d'aplicació.  
No consta en l'expedient la remissió per l'Ajuntament dels informes sol·licitats.  
Vist l'informe tècnic favorable emés pel Servici Territorial d'Energia de Castelló.   
Atés que d'acord amb la documentació que es troba en l'expedient, el projecte d'execució de l'ampliació de la subestació transformadora sol·licitada es durà a terme en els mateixos terrenys en què es disposa d'autorització administrativa, d'acord amb les resolucions assenyalades en el primer resultant d'esta autorització.  
Vist que Iberdrola Distribución Eléctrica, SAU, està inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Atés que d'acord amb el projecte d'ampliació presentat, la finalitat de la instal·lació és garantir els subministraments al mercat de mitjana tensió a 20 kV i al de 66 kV amb una transformació directa des del nivell de 220 kV i d'esta manera assegurar a mitjà i llarg termini la capacitat i qualitat requerides, donades les necessitats actualment existents en esta zona geogràfica.  
Atés que s'apliquen el títol VI de la Llei 54/1997, de 27 de novembre, del Sector Elèctric, i el títol VII de la Llei 17/2007, de 4 de juliol (BOE 05.07.2007), per la qual es modifica la Llei 54/1997, de 27 de novembre, del Sector Elèctric, abans referida, que establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1.955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia, resol:  
Primer  
Atorgar a Iberdrola Distribución Eléctrica, SAU, l'autorització administrativa per a la construcció de les instal·lacions elèctriques corresponents a l'ampliació de la subestació transformadora de 220/66/20 kV denominada ST Segorbe, ubicada en el paratge Monte de Torcas, al terme municipal de Segorbe, província de Castelló i les característiques principals de la qual són:  
- Sistema elèctric de 66 kV  
Muntatge d'una nova posició línia-transformador equipada amb tres transformadors de tensió inductius, un seccionador d'aïllament amb presa de terra, un interruptor i tres transformadors d'intensitat. La connexió entre la posició de 66 kV amb el transformador T-3, es realitzarà amb cable unipolar amb aïllament sec i botelles terminals convencionals d'exterior.  
- Ampliació del sistema de 20 kV.  
Està compost per cel·les blindades de tipus interior i aïllament en SF6 i s'ampliarà amb una posició de transformador de servicis auxiliars.  
- Pressupost: 113.366,43 euros  
Segon  
Aprovar el projecte d'execució per a l'ampliació de la subestació citada en el punt primer d'esta resolució, firmat per l'enginyer industrial Jesús Besteiro Pacín i visat pel Col·legi Oficial d'Enginyers Superiors Industrials de la Comunitat Valenciana, demarcació de Castelló, en data 2 de març de 2007.  
Esta resolució queda sotmesa a les condicions següents:  
1. El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
La instal·lació que s'ha d'executar complirà els reglaments aplicables a este tipus d'instal·lacions, i en particular el que establix el Reial Decret 3.275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular d'esta autorització haurà de sol·licitar a esta Direcció General l'autorització corresponent.  
El termini previst per a l'execució de les instal·lacions és de quatre mesos comptadors a partir de la notificació d'esta resolució. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.   
El titular donarà compte de la terminació de les obres al Servici Territorial d'Energia de Castelló als efectes de la sol·licitud d'autorització d'explotació, a la qual s'acompanyarà un certificat de direcció i final d'obra subscrit per tècnic facultatiu competent, en què acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
L'Administració deixarà sense efecte esta resolució en qualsevol moment en què observe l'incompliment de les condicions imposades en esta.  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 17 d'agost de 2007.- El director general d'Energia: Antonio Cejalvo Lapeña.